Source: http://docplayer.fi/25797566-Muuntohuumerikosten-rangaistuskaytannot.html
Timestamp: 2018-12-15 14:43:52+00:00
Document Index: 19857167

Matched Legal Cases: ['KKO ', 'KKO ', 'KKO ', 'KKO ', 'Tuomioistuin ', 'tuomioistuin ', 'tuomioistuin ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'tuomioistuin ', 'kko ', 'kko ', 'kko ', 'kko ', 'kko ', 'KKO ', 'kko ', 'kko ', 'kko ', 'kko ', 'kko ']

Muuntohuumerikosten rangaistuskäytännöt - PDF
Download "Muuntohuumerikosten rangaistuskäytännöt"
1 Muuntohuumerikosten rangaistuskäytännöt Aro, Maria 2013 Hyvinkää
2 Laurea-ammattikorkeakoulu Hyvinkää Muuntohuumerikosten rangaistuskäytännöt Case: Vantaan käräjäoikeus Maria Aro Liiketalouden koulutusohjelma Opinnäytetyö Joulukuu, 2013
3 Laurea-ammattikorkeakoulu Hyvinkää Liiketalouden koulutusohjelma Tiivistelmä Tekijä Maria Aro Muuntohuumerikosten rangaistuskäytännöt Vuosi 2013 Sivumäärä 54 Opinnäytetyöni aihe on muuntohuumerikosten rangaistuskäytännöt. Muuntohuumeet ovat huumausaineisiin rinnastettavia aineita, joita on kehitelty siten, ettei niitä luokitella huumausaineiksi eikä välttämättä edes lääkkeiksi. Muuntohuumeet ovat yleistyneet merkittävästi viime vuosina. Niitä saa helposti tilattua internetistä, mutta huumausaineiksi tai lääkkeiksi luokiteltujen muuntohuumeiden maahantuonti Suomeen on laitonta. Opinnäytetyö on kaksiosainen. Työn teoriaosuudessa tarkastellaan muuntohuumeita, huumausainerikoksia yleisesti, muuntohuumeiden luokittelua lääkkeiksi sekä rangaistuksen määräämisen periaatteita. Työssä haetaan vastauksia kysymyksiin: Minkälaiset rangaistuskäytännöt muuntohuumerikoksilla on?, Miten muuntohuumerikosten rangaistuskäytännöt eroavat huumausainerikosten rangaistuskäytännöistä? ja Tulisiko huumausainerikoksia ja muuntohuumerikoksia käsitellä eri tavalla kuin tällä hetkellä? Opinnäytetyössä tutkimusmenetelmänä käytetään laadullista tutkimusta. Työn tietoperusta on kerätty lainsäädännöstä, oikeuskäytännöstä, rangaistuksen määräämistä koskevasta kirjallisuudesta, haastatteluista sekä haastateltavilta saaduista materiaaleista. Huumausainerikosten rangaistusten määräämistä säätelee muun muassa huumausainelaki ja rikoslaki. Muuntohuumerikosten rangaistuksista on jonkin verran hovioikeuden ja korkeimman oikeuden oikeustapauksia, jotka antavat suuntaa muuntohuumerikosten rangaistuksia määrättäessä. Laadullisen tutkimuksen tiedonkeruumenetelmänä käytetään haastatteluja. Työtä varten on haastateltu Itä-Uudenmaan syyttäjäviraston huumausainerikosten vastuusyyttäjää, Vantaan käräjäoikeuden huumausainerikosten vastuutuomaria sekä asianajotoimisto Jaatela & Helenius Oy:n asianajajaa. Näin työhön on saatu monipuolista tietoa muuntohuumerikosten rangaistuskäytännöistä eri näkökulmista. Kaikki haastateltavat ovat työssään päivittäin tekemisissä huumausainerikosten ja muuntohuumerikosten kanssa. Haastatteluista on saatu tärkeää tietoa siitä, miten ja millä perusteella muuntohuumerikosten rangaistukset käytännössä määrätään, ja mitkä seikat rangaistukseen vaikuttavat. Työn tuloksena on selvitys siitä, millaisia rangaistuskäytäntöjä huumausainerikoksissa ja muuntohuumerikoksissa tällä hetkellä on. Lisäksi työssä tuodaan esille muuntohuumerikosten rangaistusten määräämisen ongelmakohdat ja kehittämisehdotukset niiden yhtenäistymiseksi. Tuloksia voidaan mahdollisesti hyödyntää muuntohuumerikosten yhteisiä rangaistuskäytäntöjä kehitettäessä. Asiasanat: muuntohuumerikokset, huumausainerikokset, rangaistuskäytännöt
4 Laurea University of Applied Sciences Hyvinkää Business Economics Abstract Name Maria Aro Punishment practices of design-drug offences Year 2013 Pages 54 The subject of this thesis is punishment practices of design-drug offences. Design-drugs are substances comparable with drugs which have been developed so that they will not be classified as drugs or not necessarily even medicines. Design-drugs have become very common during the last few years. It is easy to order this kind of drugs from the internet but it s illegal to import those to Finland if they are classified as drugs or medicines. This thesis has two parts. The theoretical part deals with design-drugs, common drug offences, and the principles determining criminal punishments. This thesis seeks answers to questions such as: What kinds of punishment practices are there for design-drug offences?, How do the punishment practices of design-drug offences differ from punishment practices of drug offences? and Should drug offences and design-drug offences be handled in a different way than nowadays? A qualitative method was employed as the primary research method in the thesis. The theoretical background consisted of the legislation, legal usage, literature concerning the determination of punishment, interviews and the material given by the interviewees. The drug law and the criminal law regulating the determining of punishments of drug offences. There are few cases from Court of Appeal and from the High court of Justice that deals with punishments of design-drugs. They give an example as to the treatment of design-drug offences. The interviews are used as fact-finding method of qualitative method. I have interviewed prosecutor, judge and lawyer for this thesis. I have got diverse information for this thesis by interviewing them. All the interviewees are dealing with design-drug offences and drug offences every day in their jobs. Important information as to how the punishments of designdrug offences are determined in practice has been received from the interviews. The result of this thesis was a current up-to-date report of punishment practices of drug offences and design-drug offences. The problem sections which are manifested when determining the punishments of drug offences are also brought out in the thesis. The results can possible be used when developing the punishment practices of design-drug offences. Keywords: design-drug offences, drug offences, punishment practices
5 Laki- ja lyhenneluettelo ETL Esitutkintalaki /449 EU Euroopan unioni HE Hallituksen esitys HL Huumausainelaki /373 HO Hovioikeus KKO Korkein oikeus KO Käräjäoikeus LL Lääkelaki /395 PL Perustuslaki /731 RL Rikoslaki /39 ROL Laki oikeudenkäynnistä rikosasioissa /689 THL Terveyden- ja hyvinvoinninlaitos YK Yhdistyneet kansakunnat
6 Sisällys 1 Johdanto Huumausainerikokset Muuntohuumeet Rangaistuksen määrääminen Rangaistusasteikosta päättäminen Rangaistuksen mittaaminen Rangaistuslajin valinta Rangaistuksesta tehtävät vähennykset Yhteinen rangaistus Muuntohuumeiden luokittelu Muuntohuumeiden luokittelu huumausaineiksi Muuntohuumeiden luokittelu lääkkeiksi Huumausainerikosten rangaistuskäytännöt Muuntohuumerikosten rangaistuskäytännöt Itä-Uudenmaan syyttäjäviraston rangaistuskäytännöt huumausainerikoksissa Huumausaineen käyttörikos Huumausainerikos ja törkeä huumausainerikos Muuntohuumerikosten rangaistuskäytännöt Muuntohuumerikosten rangaistuskäytännöt haastateltavien näkökulmasta Rangaistuskäytännöt Itä-Uudenmaan syyttäjävirastossa Rangaistuskäytännöt Vantaan käräjäoikeudessa Muuntohuumerikokset asianajajien näkökulmasta Johtopäätökset Lähteet Painetut lähteet Sähköiset lähteet Julkaisemattomat lähteet Oikeustapaukset... 50
7 1 Johdanto Suoritin oikeustradenomikoulutukseen liittyvän työharjoitteluni Vantaan käräjäoikeuden kansliassa. Työharjoittelun jälkeen pääsin työskentelemään Vantaan käräjäoikeudessa käräjäsihteerin työtehtävissä käräjätuomarin työparina. Työssäni kiinnostuin erityisesti huumausainerikollisuudesta, uusista muuntohuumeista, niihin liittyvästä rikollisuudesta sekä tällaisista rikoksista tuomittavista rangaistuksista ja rangaistuskäytännöistä. Opinnäytetyöni käsittelee huumausainerikoksia ja erityisesti muuntohuumerikoksia sekä tällaisten rikosten rangaistuskäytäntöjä. Tarkoituksena oli selvittää, eroavatko niin sanottujen tavallisten huumausainerikosten ja muuntohuumerikosten rangaistuskäytännöt toisistaan ja jos eroavat, niin miten. Lisäksi oli tarkoitus selvittää, tulisiko huumausainerikoksia ja muuntohuumerikoksia käsitellä eri tavalla kuin nykyään. Tavoitteena oli saada aikaan kattava selvitys muuntohuumeista, niihin liittyvistä rikoksista, muuntohuumerikosten rangaistuskäytännöistä sekä muuntohuumerikosten käsittelyn ongelmista. Muuntohuumeet ovat huumausaineiden kaltaisia aineita, joita on kemiallisesti muutettu. Useimpia muuntohuumeita ei ole luokiteltu huumausaineiksi eikä välttämättä edes lääkkeiksi. Muuntohuumeet ovat yleistyneet paljon viime vuosina muun muassa siksi, että niitä on helppo tilata internetistä eikä niiden maahantuonnista voida tuomita rikosoikeudelliseen rangaistukseen, jos niitä ei ole luokiteltu lääkkeiksi tai huumausaineiksi. Jos muuntohuume on luokiteltu vain lääkkeeksi, rangaistus ovat vähäinen verrattuna huumausainerikoksesta tuomittavaan rangaistukseen. Muuntohuumeet ovat erityisen vaarallisia siksi, että kukaan ei välttämättä tarkalleen tiedä, mitä aineita ja aineiden yhdisteitä ne sisältävät ja kuinka paljon. Tällöin edes muuntohuumeen käyttäjä ei välttämättä tiedä, millaista ainetta hän käyttää, minkä seurauksena muuntohuumeiden käyttö voi usein johtaa esimerkiksi yliannostukseen. Vuonna 2011 Suomessa on tullut voimaan laki, jonka tarkoituksena oli nopeuttaa muuntohuumeiden luokittelemista huumausaineiksi. Tämän uuden lain avulla on jo luokiteltu monia muuntohuumeita huumausaineiksi. Tällaisia muuntohuumeita ovat esimerkiksi mcpp, metyloni ja Bromo Dragonfly. (Tulli 2012.) Lakiuudistus on tullut tarpeeseen, mutta se ei ole ollut niin tehokas, kuin sen odotettiin olevan. Muuntohuumeita tulee markkinoille koko ajan lisää, eikä huumausaineiden nopeammalla luokittelullakaan ole onnistuttu pysäyttämään tai hidastamaan muuntohuumeiden markkinoille tuloa. Kun yksi muuntohuume saadaan luokiteltua huumausaineeksi, tilalle tulee monia uusia muuntohuumeita.
8 8 Opinnäytetyö rakentuu yhdeksästä pääluvusta. Johdannon jälkeen esitetään yleistä tietoa huumausainerikoksista, jonka jälkeen kerrotaan muuntohuumeista. Tämän jälkeen esitetään yleinen teoria rangaistusten määräämisestä. Luvussa selostetaan rangaistuksen määräämisen vaiheista, eli rangaistusasteikosta päättämisestä, rangaistuksen mittaamisesta, rangaistuslajin valinnasta, rangaistuksesta tehtävistä vähennyksistä sekä yhteisestä rangaistuksesta. Seuraavaksi selostetaan muuntohuumeiden luokittelua huumausaineiksi ja lääkkeiksi. Tämän jälkeen siirrytään huumausainerikosten ja muuntohuumerikosten rangaistuskäytäntöihin, joista siirrytään Itä-Uudenmaan syyttäjäviraston selvityksestä ilmenevään huumausaine- ja muuntohuumerikosten rangaistuskäytäntöihin. Lopuksi esitetään haastatteluiden tuloksena syntyneet päätelmät muuntohuumerikosten rangaistuskäytännöistä sekä viimeisenä omat johtopäätökseni aiheesta. 2 Huumausainerikokset Huumausainelain mukaan huumausaineiksi luokitellaan muun muassa sellaiset aineet, jotka otetaan valvontaan uusia psykoaktiivisia aineita koskevasta tietojenvaihdosta, riskienarvioinnista ja valvonnasta tehdyn neuvoston päätöksen mukaisesti. Huumausaineiksi luokitellaan myös esimerkiksi sellaiset terveydelle vaaralliset aineet, joita käytetään huumaantumistarkoituksessa, ja joista on tehty ilmoitus valvontaan ottamista varten edellä mainitun neuvoston päätöksen mukaisesti, tai jotka ovat farmakologisilta ominaisuuksiltaan huumausaineiksi rinnastettavia lääkeaineita. Aineiden vaarallisuutta ja huumaavia ominaisuuksia arvioivat Lääkealan turvallisuus- ja kehittämiskeskus, Terveyden ja hyvinvoinnin laitos, tulli ja poliisi. (HL 1:3.) Muuntohuumeilla tarkoitetaan huumausaineen kaltaista päihdyttävää ainetta, jota ei ole luokiteltu huumausaineeksi. Lain mukaan muuntohuumeet eivät siis ole huumausaineita, joten niitä voi tilata helposti internetistä. (Irti huumeista 2013.) Muuntohuumeista kerrotaan tarkemmin seuraavissa luvuissa. Huumausainerikosten määrä on noussut vuosittain vuodesta 2008 vuoteen 2010 asti. Vuonna 2008 poliisin tietoon tuli huumausainerikosta ja vuonna 2009 niitä oli jo Osittain huumausainerikosten kasvu selittyy viljelyrikosten ja huumausaineiden valmistusrikosten kasvulla. Myös huumausaineiden käyttörikokset ovat olleet kasvussa. Törkeiden huumausainerikosten määrässä ei ole tapahtunut merkittävää muutosta vuoden 2009 ja 2010 välisenä aikana. (Forsell & Virtanen ym. 2010, 110.) Vuoden 2008 aikana tuomittiin huumausainerikosseuraamusta. Tästä määrästä sakkorangaistuksia oli yli Vankeusrangaistuksia tuomittiin noin 3 700, joista oli ehdottomia vankeusrangaistuksia. Käräjäoikeuksissa 37 henkilöä jätettiin rangaistukseen tuomitsematta, ja syyttäjä jätti syyttämättä noin 400 henkilöä. Viime vuosina huumausainerikosten seuraamukset ovat pysyneet melko yhdenmukaisina. (Forsell & Virtanen ym. 2010, 111.)
9 9 Vuoden 2010 tutkimusten mukaan yhden huumausainerikoksen yleisin tuomioistuimen määräämä seuraamus on viime vuosina ollut keskimäärin 36 päiväsakkoa. Vuonna 2008 tällaisista huumausainerikoksista tuomittiin 986 päiväsakkorangaistusta, 185 ehdollista vankeusrangaistusta ja 185 ehdotonta vankeusrangaistusta. Vankeusrangaistusten keskimääräinen rangaistusaika oli neljä kuukautta. Törkeistä huumausainerikoksista rangaistuksena on yleensä ehdoton vankeus. Tällaisten rikosten ehdottomat vankeusrangaistukset olivat vuosina keskimäärin 39 kuukautta, eli 3 vuotta ja 3 kuukautta. Ehdollisia vankeusrangaistuksia on määrätty suunnilleen joka neljännessä tuomiossa. Näiden rangaistusten pituus on ollut keskimäärin yksi vuosi ja kolme kuukautta. (Forsell & Virtanen ym. 2010, 112.) Poliisin tietojen mukaan huumausainerikosten määrä kasvoi tasaisesti noin 15 prosentin vuosivauhtia koko 1990-luvun ajan luvun alun jälkeen huumausainerikollisuuden kasvu näytti hidastuvan ja tasoittuvan muutaman vuoden ajaksi. Vuosina 2009 ja 2010 huumausainerikosten kasvu jatkui jälleen, jolloin huumausainerikosten määrä oli yhteensä lähes Tästä määrästä noin oli huumausaineiden käyttörikoksia. Huumausainerikoksista kuitenkin vain noin 5-10 prosenttia arvioidaan tulevan poliisin tietoon. (Poliisi 2010.) Vuonna 2012 huumausainerikoksia kirjattiin yhteensä kappaletta, joista käyttörikoksia oli Määrät olivat melko samanlaisia kuin vuonna Törkeitä huumausainerikoksia tästä määrästä oli yhteensä Suosituimpia huumausaineita Suomen huumausainemarkkinoilla ovat viime vuosina olleet amfetamiini, kannabistuotteet, ekstaasi, Subutex sekä erilaiset huumelääkevalmisteet. Erityisen selvänä trendinä huumausaineiden takavarikkomäärissä näkyy kannabiksen viljelyn lisääntyminen. (Poliisi 2012.) Suomessa huumausainerikollisuus liittyy läheisesti järjestäytyneeseen rikollisuuteen ja rikollisjärjestöihin. Etenkin suomalaiset rikollisryhmät ovat usein huumausainerikollisuuden takana. Kun huumausaineita tuodaan maahan, nämä rikollisryhmät toimivat usein yhteistyössä ulkomaisten, etenkin virolaisten, rikollisryhmien kanssa. Kun huumausaineet on saatu tuotua Suomeen, suomalaiset rikolliset vastaavat aineen jakelusta ja levittämisestä ympäri Suomea. (Poliisi 2010.) 3 Muuntohuumeet Muuntohuumeet ovat huumausaineisiin verrattavia aineita, joita käytetään huumausaineiden tapaan, mutta joita ei ole määritelty huumausaineiksi eikä välttämättä edes lääkeaineiksi. Muuntohuumeiden pitoisuudet ja ainesosat vaihtelevat paljon, ja aikaisempi muuntohuumeiden käyttökokemus puuttuu. Nämä tekijät tekevät muuntohuumeista erityisen vaarallisia.
10 10 (Tulli 2012.) Vaikka jotkin muuntohuumeet on luokiteltu lääkeaineiksi, niillä ei usein ole minkäänlaista lääkinnällistä tai teollista käyttöä (Sosiaali- ja terveysministeriö 2012). Muuntohuumeet voivat olla kokonaan uusia aineita tai olemassa olevia aineita, jotka on otettu uuteen käyttöön. Muuntohuumeita voivat olla esimerkiksi lääketeollisuuden kehittämät molekyylit, joita ei ole aiemmin otettu käyttöön. Koska amfetamiinien molekyylirakenteen muokkaaminen on helppoa ja mahdollisuudet uusien yhdisteiden kehittämiseen ovat lähes rajattomat, suurin muuntohuumeryhmä ovat amfetamiinijohdokset. Esimerkiksi MDPV (aakkoset), mefedroni ja metyylifenidaatti ovat tällaisia muuntohuumeita. (THL 2012.) GBL (lakka), synteettiset kannabinoidit, metyloni ja metoksetamiini ovat yleisimpiä muuntohuumeita Suomessa (Tulli 2012). Esimerkiksi niin sanottua lakkaa (GBL) on aikaisemmin saanut tilattua internetistä, mutta nykyään sitä hankitaan usein katukaupasta. GBL on aine, jota käytetään teollisuudessa eri tarkoituksiin, minkä takia sitä on helppo hankkia myytäväksi katukauppaan. GBL aiheuttaa fyysistä riippuvuutta sekä jälkivaikutuksina esimerkiksi pahoinvointia, hikoilua ja sekavuutta. (Seppälä & Mikkola, ) GBL muuttuu käytön jälkeen elimistössä GHB nimiseksi huumausaineeksi eli niin sanotuksi gammaksi (THL 2013). GHB on oikeuskäytännön mukaan erittäin vaarallinen huumausaine, ja GBL on siis tuon huumausaineen lähtöaine (Koulutusmateriaali 2012). Muuntohuumeiden määrä Euroopan markkinoilla on kasvanut paljon viime vuosina. Vuonna 2010 Huumevirastolle ja Europolille ilmoitettiin jopa 41 uutta muuntohuumetta. Euroopan alueella oli raportoitu noin 200 muuntohuumetta tammikuuhun 2012 mennessä. (THL 2012.) Tullissa tavattiin vuoden 2011 aikana 85 erilaista muuntohuumetta, joista 42 oli täysin uusia aineita (Tulli 2012). Muuntohuumeita myydään ja markkinoidaan internetissä legal high statuksella. Huumevalvontaa kierretään tuomalla markkinoille nopeasti uusia vaihtoehtoja sellaisten aineiden tilalle, joiden saatavuutta rajoitetaan. Vuonna 2012 löydettiin 600 eri verkkokauppaa, joissa myytiin muuntohuumeita. Monet näistä muuntohuumeista on löydetty erikoisliikkeissä ja internetissä myynnissä olevia tuotteita testaamalla. (THL 2012.) Törkeänä huumausainerikoksena pidetään rikosta, jossa teon kohteena on suuri määrä huumausainetta tai erittäin vaarallinen huumausaine. Tämän lisäksi teon on oltava kokonaisuutena arvostellen törkeä. Erittäin vaarallisena huumausaineena pidetään huumausainetta, jonka käyttöön liittyy lyhytaikaisestakin käytöstä johtuva vakavan terveydellisen vaurion vaara, virheellisestä annostelusta johtuva hengenvaara tai voimakkaat vieroitusoireet. (Koulutusmateriaali 2012.) Lain esitöiden ja oikeuskäytännön mukaan erittäin vaarallisina pidettäviä huuma-
11 11 usaineita ovat muun muassa heroiinia, kokaiinia, LSD:tä amfetamiinia (HE 180/1992). Myös esimerkiksi gammaa eli GHB:tä on pidettävä erittäin vaarallisena huumausaineena (KKO 2009:53). Lisäksi vaarallisina huumausaineina on pidetty esimerkiksi ekstaasia (KKO 2005:56) ja buprenorfiinia (KKO 2004:127). Uusien huumausaineiden osalta on kuitenkin joitakin tunnusmerkistöongelmia. Esimerkiksi MDPV:tä ei ole Helsingin käräjäoikeuden tuomiossa pidetty vaarallisena huumausaineena, eikä 100 grammaa MDPV:tä ole pidetty suurena määränä huumausainetta (Helsingin KO nro 2577). Kuitenkin toisessa Helsingin käräjäoikeuden ratkaisemassa tuomiossa MDPV:tä on pidetty erittäin vaarallisena huumausaineena ja 101,5 grammaa on pidetty suurena määränä huumausainetta (Helsingin KO nro 6657). Kun näistä tuomioista on valitettu hovioikeuteen, hovioikeus on pitänyt molemmissa tapauksissa MDPV:tä erittäin vaarallisena huumausaineena ja pitänyt edellä mainittuja määriä suurina määrinä huumausainetta (Helsingin HO nro 691, Helsingin HO nro 3769.) Asiasta ei kuitenkaan ole ainakaan vielä saatu korkeimman oikeuden päätöstä. MDPV on kuitenkin rinnastettavissa amfetamiiniin, joka on erittäin vaaralliseksi luokiteltu huumausaine. Myös amfetamiinin johdokset ovat luokiteltu erittäin vaarallisiksi huumausaineiksi. MDPV:stä ei kuitenkaan ole saatavilla tietoa yhtä paljon kuin amfetamiinista, koska MDPV on melko uusi aine markkinoilla. Nämäkin asiat puhuvat sen puolesta, että MDPV:tä olisi pidettävä erittäin vaarallisena huumausaineena. 4 Rangaistuksen määrääminen Rikosoikeudellinen laillisuusperiaate on rangaistuksen määräämisen lähtökohta. Sen mukaan ketään ihmistä ei saa pitää syyllisenä eikä tuomita rangaistukseen teosta, joka ei ole sen tekohetkellä ollut lain mukaan rangaistava teko. Rikoksesta ei myöskään saa tuomita ankarampaa rangaistusta, kuin laissa on tekohetkellä säädetty. (PL 8.) Teon täytyy siis olla tekohetkellä lain mukaan säädetty rangaistavaksi. Rikoksesta tuomittavan rangaistuksen tai muun rikosoikeudellisen seuraamuksen täytyy perustua lakiin. (RL 3:1.) Laillisuusperiaate sisältää neljä alasääntöä tai periaatetta. Näitä ovat kirjoitetun lain vaatimus, analogiakielto, epätäsmällisyyskielto ja taannehtivan rikoslain kielto. Kirjoitetun lain vaatimus tarkoittaa sitä, että tuomion tulee perustua kirjoitettuun lakiin. Lain on oltava eduskuntalaki, eikä rikostuomiota saa perustaa pelkästään asetukseen. Analogiakiellolla tarkoitetaan sitä, että rikosoikeudellista säännöstä ei saa soveltaa tapaukseen, joka ei kuulu säännöksen sanamuodon piiriin, mutta joka kuitenkin vaikuttaisi olevan samankaltainen kuin säännöksessä tarkoitettu tilanne. (Melander 2010, ) Tapauksen täytyy siis olla sanamuodoltaan täsmälleen samanlainen kuin lain säännöksessä, jotta säännöstä voidaan soveltaa.
12 12 Epätäsmällisyyskielto velvoittaa kirjoittamaan rikossäännökset täsmällisesti. Kenen tahansa on kyettävä säännöksen sanamuodon perusteella ymmärtämään, onko jokin laiminlyönti tai toiminta rangaistavaa ja kuinka ankarasti. Taannehtivan rikoslain kiellon mukaan lainsäätäjä ei voi määrätä taannehtivasti rangaistavaksi sellaista tekoa, joka ei ole ollut sillä hetkellä säädetty lain mukaan rangaistavaksi. Teon on siis oltava tekohetkellä säädetty rangaistavaksi, jotta sen perusteella olisi mahdollista tuomita rikosoikeudelliseen rangaistukseen. (Melander 2010, ) Laillisuusperiaatetta on kuitenkin sovellettava vain silloin, kun toimitaan syytetyn vahingoksi. Jos siis toimitaan syytetyn eduksi, laillisuusperiaatetta ei tarvitse huomioida. Laillisuusperiaatteen lisäksi on otettava huomioon yhdenvertaisuusperiaate ja hallinnon lainalaisuusperiaate. (Frände 2012, 27.) Yhdenvertaisuusperiaatteen mukaan kaikki ovat yhdenvertaisia lain edessä. Tämä tarkoittaa sitä, että ketään ei saa ilman hyväksyttävää syytä asettaa eri asemaan iän, alkuperän, sukupuolen, kielen, vakaumuksen, uskonnon, terveydentilan, vammaisuuden, mielipiteen tai muun henkilöön liittyvän syyn perusteella. (PL 6.) Lainalaisuusperiaatteen mukaan julkisen vallan käytön on perustuttava lakiin. Kaikenlaista julkista valtaa käytettäessä on noudatettava tarkoin lakia. (PL 2 3 mom.) Tuomioistuin määrää rangaistuksen sen jälkeen, kun asia on käsitelty rikosoikeudenkäynnissä. Käsittelyssä selvitetään, onko syytetty syyllistynyt siihen tekoon, josta syyttäjä vaatii hänelle rangaistusta. Tämän jälkeen tuomioistuin tekee asiassa päätöksen, jossa todetaan, onko syytetty syyllistynyt asiassa rikokseen ja millainen rangaistus hänelle tuomitaan. (Tapani & Tolvanen 2011, 15.) Rangaistusta määrättäessä on lisäksi otettava huomioon oikeudenmukaisuusperiaate, joka pitää sisällään suhteellisuusperiaatteen ja yhdenvertaisuusperiaatteen. Rangaistus on rikoslain 6 luvun 4 :n mukaan mitattava siten, että se on oikeudenmukaisessa suhteessa rikoksen vaarallisuuteen ja vahingollisuuteen, teon vaikuttimiin ja rikoksesta ilmenevään muuhun tekijän syyllisyyteen. Käytännössä suhteellisuusperiaatteella tarkoitetaan siis sitä, että törkeistä rikoksista on tuomittava ankarampia rikoksia kuin vähäisistä rikoksista ja toisin päin. Lisäksi rangaistuksen ankaruuden on kuvastettava rikosten välisiä törkeyseroja, eli rangaistusten etäisyys toisistaan on oltava samanlainen kuin rangaistusten perustana olevien rikosten keskinäinen törkeysero. (Tapani & Tolvanen 2011, ) Yhdenvertaisuusperiaatteella tarkoitetaan sitä, että samanlaisissa tapauksissa on toimittava samalla tavoin ja erilaisissa tapauksissa eri tavoin. Tällä tavoin pystytään varmistamaan rangaistuskäytännön yhtenäisyys, mikä on tärkeä ottaa huomioon rangaistusta määrättäessä. (Tapani & Tolvanen 2011, 19.) Kun samanlaisia rikosjuttuja käsitellään samalla tavoin, voidaan luottaa siihen, että kaikissa samanlaisissa tapauksissa tuomitaan samanlainen rangaistus,
13 13 ja että tuomioistuin on riippumaton rangaistusta määrätessään. Esimerkiksi rangaistuksen määrä ja laatu eivät voi vaihdella tuomarista riippuen. Rikosoikeudellinen seuraamusjärjestelmä on kiinteässä yhteydessä muihin rikosoikeuden osaalueisiin, eli rikosoikeuden yleisiin oppeihin ja rikoslain erityiseen osaan. Yleisien oppien osalta seuraamuksiin vaikuttavat esimerkiksi avunanto, tietyt vastuuvapausperusteita lähellä olevat tilanteet ja teon jääminen yritykseksi. Nämä tekijät vaikuttavat rangaistukseen alentavasti. Tietystä rikoksesta seuraavan rangaistuksen lajit ja rangaistusasteikot taas määritellään erityisen osan tunnusmerkistöissä. Myös eurooppalainen ja kansainvälinen rikosoikeus on vaikuttanut seuraamusjärjestelmään. Etenkin EU-rikosoikeus on vaikuttanut seuraamusjärjestelmään periaatteellisella ja käytännölliselläkin tasolla. (Melander 2010, 146.) Rangaistuksen määrääminen voidaan jakaa eri osa-alueisiin. Näitä osa-alueita ovat rangaistusasteikon vahvistaminen, rangaistuksen mittaaminen ja rangaistuslajin valinta. Lisäksi on otettava huomioon rangaistuksesta tehtävät vähennykset ja muut rangaistusta koskevat seikat. Rangaistusta määrättäessä on huomioitava lain säännökset rangaistuksen määräämisestä. (RL 6:3.) 4.1 Rangaistusasteikosta päättäminen Rangaistusta määrättäessä ensimmäisenä on vahvistettava rangaistusasteikko, jonka puitteissa rangaistuksen määrä päätetään (Melander 2010, 170). Asteikko määrittelee ehdottoman lähtökohdan ja yleensä myös ehdottoman rajan tuomioistuimen harkitessa rikoksesta tuomittavaa rangaistusta. Rangaistusasteikko määrittää, mikä rangaistuksen laji tai lajit sekä rangaistuslajien enimmäis- ja vähimmäismäärät tulevat kysymykseen tietyn rikoksen rangaistusta määrättäessä. Rangaistusasteikkojen avulla on tarkoitus vaikuttaa rangaistuskäytännön yhtenäisyyteen ja rangaistustasoon. (Melander 2010, ) Rangaistusasteikot Sakko Sakko 6 kuukautta vankeutta Sakko 1 vuosi vankeutta Sakko 1 vuosi ja 6 kuukautta vankeutta Sakko 2 vuotta vankeutta 4 kuukautta 4 vuotta vankeutta 1 10 vuotta vankeutta 2 10 vuotta vankeutta Taulukko 1: Rangaistusasteikot (Melander 2010, 149.)
14 14 Mikäli rangaistusasteikon mukaan jollekin rikokselle on määritelty rangaistukseksi ainoaksi seuraamukseksi vain sakkoa, tuomioistuimen on noudatettava rangaistusasteikkoa eikä se voi tuomita rangaistukseksi muuta kuin sakkoa. Jos tuomioistuin voi rangaistusasteikon mukaan tuomita seuraamukseksi joko sakkoa tai vankeutta, sen on ensin valittava, tuomitaanko rangaistukseksi sakkoa vai vankeutta. (Melander 2010, ) Rangaistusasteikon lisäksi on kuitenkin huomioitava rangaistuslajien yleiset enimmäis- ja vähimmäismäärät. Rikossäännöksen rangaistusasteikko voi olla taulukon 1 mukaan esimerkiksi sakkoa tai enintään yksi vuosi kuusi kuukautta vankeutta. Tällaisessa tapauksessa rangaistuslajien yleiset enimmäis- ja vähimmäismäärät huomioon ottaen todellinen asteikko on päiväsakkoa tai vankeutta 14 päivää 1 vuosi 6 kuukautta. (Melander 2010, 170.) Sellaiset asteikot, jotka sisältävät vain vankeutta, voivat sisältää sekä vähimmäis- että enimmäisrangaistuksen. Mikäli asteikko kuitenkin sisältää samalla sakonuhkan, vankeuden osalta määritellään vain yläraja, jolloin vähimmäismääräksi tulee vankeuden yleinen minimi. Joskus rangaistusasteikossa voidaan määritellä vain vankeusrangaistuksen vähimmäispituus. Esimerkiksi tappoa koskevan säännöksen mukaan taposta tuomitaan vähintään kahdeksan vuotta vankeutta. Tällöin rangaistuksen ylärajaksi tulee määräaikaisen vankeuden yleinen enimmäispituus eli 12 vuotta vankeutta. (Melander 2010, 150.) Rangaistusta määrättäessä on siis noudatettava ehdottomana lähtökohtana rikoksesta säädettyä rangaistusasteikkoa. Siitä voidaan poiketa tietyissä tapauksissa käyttämällä lievennettyä rangaistusasteikkoa. (RL 6:2.) Lievennettyä rangaistusasteikkoa voidaan käyttää esimerkiksi silloin, kun rikos on jäänyt yritykseksi, tekijä on ollut alle 18-vuotias, tekijä tuomitaan avunantajana rikokseen tai siihen on muita poikkeuksellisia syitä (RL 6:8). Tällöin rangaistusasteikkoa lievennetään siten, että vankeus- tai sakkorangaistukselle säädetty enimmäismäärä alenee neljänneksellä ja minimi laskee rangaistuslajille säädettyyn yleiseen vähimmäismäärään (Koskinen 2008, 106). Mikäli rikoksentekijä tuomitaan rangaistukseen teon yrityksestä, edellä mainittua rangaistusasteikon lievennystä sovelletaan vain, jos yrityksen rangaistavuus perustuu yleissäännökseen ja yritys on kriminalisoitu omana momenttinaan erityisen osan rikossäännöksellä. Mikäli yritys on rinnastettu tunnusmerkistössä täytettyyn tekoon, teon yrityksestä on tuomittava normaaliasteikon mukaisesti. (Melander 2010, 171.) Jos rikoksentekijä on syyntakeeton, häneen ei voida kohdistaa rikosoikeudellista vastuuta eikä häntä tällöin voida tuomita rikosoikeudelliseen rangaistukseen. Edellytysten täyttyessä tekijä voidaan kuitenkin määrätä tahdosta riippumattomaan hoitoon. Alentuneesti syyntakeisten
15 15 kohdalla menetellään siten, että rangaistusasteikon vähimmäisrangaistusta alennetaan, mutta enimmäisrangaistus pidetään normaaliasteikon mukaisena. (Melander 2010, ) Myös koventamis- ja lieventämisperusteiden nojalla voidaan poiketa rangaistusasteikosta. Koventamisperusteita ovat muun muassa rikoksen tekeminen palkkiota vastaan, rikollisen toiminnan suunnitelmallisuus sekä tekijän aikaisempi rikollisuus, mikäli rikokset ovat samankaltaisia keskenään tai jos rikollisuus osoittaa tekijässä ilmeistä piittaamattomuutta lain kielloista ja käskyistä (RL 6:5). Lieventämisperusteita puolestaan ovat muun muassa tekijän pyrkimys edistää tekemänsä rikoksen selvittämistä, rikokseen johtanut voimakas inhimillinen myötätunto tai muu sen kaltainen seikka, joka on ollut omiaan heikentämään tekijän kykyä noudattaa lakia taikka rikoksen tekemiseen vaikuttanut huomattava painostus, uhka tai muu vastaava seikka (RL 6:6). Lisäksi rangaistusasteikosta voidaan poiketa kohtuullistamisperusteilla. Rangaistusta määrättäessä on otettava huomioon tekijän heikko terveydentila, korkea ikä tai muut henkilökohtaiset olot, tekijälle rikoksesta aiheutunut tai hänelle tuomiosta aiheutunut muu seuraamus sekä rikoksen tekemisestä kulunut huomattavan pitkä aika. Nämä seikat on otettava huomioon lieventävinä seikkoina, mikäli vakiintuneen käytännön mukainen rangaistus johtaisi näiden syiden vuoksi kohtuuttomaan tai poikkeuksellisen haitalliseen lopputulokseen. (RL 6:7.) 4.2 Rangaistuksen mittaaminen Rangaistuksen mittaamisella tarkoitetaan vaihetta, jolloin päätetään konkreettisesti määrättävän rangaistuksen ankaruudesta. Tämä on erityisen tärkeä päätös, sillä esimerkiksi tuomittavalle ei ole samantekevää, kuinka pitkä ehdoton vankeus hänelle tuomitaan. Rangaistuksen mittaamisen lähtökohtana on kuitenkin vahvistettu rangaistusasteikko ja sen puitteissa valittu rangaistuslaji. Tuota rangaistuslajia koskeva konkreettinen rangaistus mitataan tietylle ankaruustasolle ottaen huomioon myös rangaistuskäytännön yhtenäisyys. (Melander 2010, ) Rangaistuslajin määräytymisestä selostetaan tarkemmin seuraavassa luvussa. Rangaistuksen on oltava oikeudenmukaisessa suhteessa rikoksen vaarallisuuteen ja vahingollisuuteen, teon vaikuttimiin ja rikoksesta ilmenevään muuhun tekijän syyllisyyteen (RL 6:4). Rikoksen vaarallisuuden ja vahingollisuuden arvioinnissa tulee ottaa huomioon, miten rikoksella on puututtu rikossäännösten suojaamiin etuihin. Joiltakin osin vaarallisuuden ja vahingollisuuden arviointiin on kehitetty rikoslajikohtaisia apuarviointikriteerejä. Huumausainerikosten osalta rikoksen vaarallisuus määräytyy huumausaineen määrän ja lajin, käyttötavan, aineen pitoisuuden ja käyttöannoksen perusteella. Lähtökohtaisesti aineen vaarallisuus määritellään kuitenkin keskimääräisen käyttöannoksen ja keskimääräisen pitoisuuden perusteella.
16 16 (Melander 2010, 180.) Esimerkiksi tavanomaista voimakkaammalla amfetamiinilla on rangaistuksen mittaamiseen korottava vaikutus (KKO 2006:82). Rangaistuksen tulee olla oikeassa suhteessa myös teon vaikuttimiin eli teon motiiviin. Rikosoikeudellisen moitearvostelun mukaan motiivien ja muidenkin syiden osalta rangaistusta koventavien seikkojen tulee olla perusteltavissa rationaalisilla käytännön syillä. Mikäli teon motiivina on epäitsekkäitä motiiveja, kuten esimerkiksi toimiminen voimakkaasta inhimillisestä myötätunnosta, tällaiset motiivit voisivat mahdollisesti vaikuttaa mittaamisharkinnassa jopa lieventävinä seikkoina. (Melander 2010, ) Lisäksi rangaistuksen on oltava oikeassa suhteessa rikoksesta ilmenevään muuhun tekijän syyllisyyteen. Tällä tarkoitetaan tekijän teossa osoittamaa syyllisyyttä, eli niin sanottua tekosyyllisyyttä. Tätä arvioitaessa on otettava huomioon muun muassa tekopäätöksen kiinteys ja moitittavuuden aste. Mikäli teko on ollut suunnitelmallinen tai harkittu, teko ilmentää suurempaa syyllisyyttä ja tämä vaikuttaa rangaistuksen mittaamiseen koventavana seikkana. (Melander 2010, 181.) 4.3 Rangaistuslajin valinta Rikesakko, sakko, yhdyskuntapalvelu, ehdollinen vankeus, ehdoton vankeus ja valvontarangaistus kuuluvat yleisiin rangaistuslajeihin. Niiden lisäksi on erityisiä rangaistuslajeja, kuten esimerkiksi alle 18-vuotiaalle määrättävä nuorisorangaistus, virkamiehiä koskeva viraltapano sekä sotilaita koskeva poistumisrangaistus. (RL 6:1.) Seuraamuslajeista lievin on rikesakko ja ankarin on ehdoton vankeus. Yleisen tai erityisen rangaistuksen ohella voidaan tuomita myös lisärangaistuksia. Esimerkiksi viraltapano on lisärangaistus. Pääsääntöisesti yli kahden vuoden vankeuteen tuomittava olisi tuomittava samalla menettämään sotilasarvonsa. Sotilasarvoa ei kuitenkaan tuomita menetettäväksi, jos sitä on pidettävä kohtuuttomana. (Melander 2010, 147.) Rikesakko on kiinteä, sakkoa lievempi varallisuusrangaistus. Se voi olla määrältään enintään 200 euroa. Virallisen syytteen alaisesta rikkomuksesta, josta on lainsäädännössä säädetty ankarimmaksi rangaistukseksi sakkoa tai enintään kuusi kuukautta vankeutta, voidaan tuomita rangaistukseksi rikesakko. Rikesakon suuruus määräytyy rikkomuslajin mukaan. Poliisi tai muu laissa säädettyä valvontaa suorittava virkamies voi määrätä rikesakon. Rikesakkorikkomuksesta annetaan yleensä heti rangaistusvaatimus, jota voi vastustaa saattamalla asian käräjäoikeuden käsiteltäväksi. (Melander 2010, ) Sakko on rikesakkoa ankarampi varallisuuteen kohdistuva seuraamus. Suomessa on käytössä päiväsakkojärjestelmä, jonka mukaan sakko tuomitaan päiväsakkoina, joiden määrä on vähin-
17 17 tään yksi ja enintään 120. Mikäli samalla kertaa tuomitaan useampi sakkorangaistus, niiden yhteismäärä saa olla enintään 240 päiväsakkoa. Vähimmäismäärä on tällaisessakin tapauksessa yksi. (Melander 2010, ) Joidenkin rikossäännösten rangaistusasteikoissa on säädetty päiväsakkojen erityisistä vähimmäismääristä. Esimerkiksi törkeästä rattijuopumuksesta on tuomittava rangaistukseksi vähintään 60 päiväsakkoa. Päiväsakon rahamääräinen suuruus määrätään sakotettavan maksukyvyn mukaan. Tuon rahamäärän suuruus perustuu nettoperiaatteeseen eli tuomittavan nettotuloihin. Jos sakotettavalla on elatusvelvollisia, päiväsakon rahamäärä vähenee jokaisesta elatusvelvollisesta kolme euroa. Päiväsakon rahamäärä on kuitenkin vähintään kuusi euroa. Tuomittavan sakon määrä on päiväsakon lukumäärä kerrottuna päiväsakon rahamäärällä. (Melander 2010, 155.) Laissa ei ole määritelty, onko teosta tuomittava ehdollista vai ehdotonta vankeutta. Rangaistusasteikossa sakon- ja vankeusuhkan sekä pelkän vankeusuhkan sisältävät asteikot mahdollistavat ehdollisen ja ehdottoman vankeusrangaistuksen. (Melander 2010, 150.) Ehdollinen vankeusrangaistus tarkoittaa sitä, että rikoksentekijä tuomitaan vankeuteen, mutta vankeusrangaistuksen täytäntöönpanoa lykätään määräajaksi. Jos tekijä tuomitaan esimerkiksi yhdeksän kuukauden pituiseen ehdolliseen vankeusrangaistukseen, rangaistus on ehdollinen tietyn tuomioistuimen asettaman määräajan. Tätä määräaikaa kutsutaan koeajaksi. Koeajan on oltava vähintään vuoden ja enintään kolmen vuoden pituinen. Mikäli ehdolliseen vankeusrangaistukseen tuomittu tekijä tekee rikoksen koeaikana, ehdollinen vankeusrangaistus voidaan määrätä pantavaksi täytäntöön. Muussa tapauksessa ehdollinen vankeusrangaistus raukeaa, kun koeaika on päättynyt. (Melander 2010, 158.) Mikäli tekijän aikaisempi rikollisuus, rikoksen vakavuus tai rikoksesta ilmenevä tekijän syyllisyys eivät edellytä ehdottoman vankeusrangaistuksen määräämistä, enintään kahden vuoden vankeusrangaistus voidaan määrätä ehdollisena vankeusrangaistuksena. Alle 18-vuotiaita ei voida määrätä ehdottomaan vankeusrangaistukseen, mikäli ehdottoman vankeusrangaistuksen määräämiselle ei ole painavia syitä. (RL 6:9.) Tekijän aikaisemmalla rikollisuudella tarkoitetaan sellaisia rikoksia, joista on tuomittu tekijälle rangaistus ennen nyt tuomittavana olevaa rikosta. Valinta ehdollisen ja ehdottoman vankeusrangaistuksen välillä on kuitenkin tehtävä kokonaisharkinnan mukaan ottamalla huomioon myös tekijän syyllisyys ja tuomittavana olevan rikoksen törkeys. Aikaisempia rikoksia huomioon otettaessa on huomioitava rikosten lukumäärän lisäksi rikosten uusimisnopeus. (Melander 2010, )
18 18 Mitä pidempi aika edellisestä rikoksesta on, sitä pienempi merkitys sillä on tuomiota harkittaessa. Tekijän syyllisyyttä arvioitaessa on otettava huomioon konkreettisesta teosta ilmenevä tekijän syyllisyys. Tuo syyllisyys voi estää rangaistuksen määräämisen ehdolliseksi, jos rikos on esimerkiksi toteutettu erityisen törkeällä tai julmalla tavalla. Tällaisessa tilanteessa voidaan tuomita ehdoton vankeusrangaistus, vaikka tuomittu vankeusrangaistus olisikin selvästi alle kahden vuoden pituinen. (Melander 2010, ) Jos ehdollista vankeusrangaistusta pidetään yksinään riittämättömänä rangaistuksena rikoksesta, siihen voidaan liittää oheisseuraamus, joka on useimmiten sakkoa tai yhdyskuntapalvelua. Yhdyskuntapalvelua voidaan määrätä ehdollisen vankeusrangaistuksen oheisseuraamukseksi vähintään 20 ja enintään 90 tuntia, mikäli ehdollinen vankeusrangaistus määrätään yli vuoden pituiseksi. Mikäli rikoksentekijä on alle 21-vuotias, ehdollisen vankeuden tehosteeksi voidaan määrätä valvontarangaistus yhden vuoden ja kolmen kuukauden ajaksi. Valvontarangaistusta on kuitenkin pidettävä perusteltuna uusien rikosten ehkäisemiseksi ja tekijän sosiaalisen selviytymisen edistämiseksi. (RL 6:10.) Mikäli alle 18-vuotias tekee rikoksen, hänet voidaan tuomita nuorisorangaistukseen, jos sakkoa pidetään riittämättömänä rangaistuksena tekijän aikaisemmat rikokset, rikoksen vakavuus ja rikoksesta ilmenevä tekijän syyllisyys huomioon ottaen. Nuorisorangaistuksen määrääminen edellyttää myös, että painavat syyt eivät vaadi ehdottoman vankeusrangaistuksen määräämistä, ja että nuorisorangaistusta pidetään perusteltuna uusien rikosten ehkäisemiseksi ja tekijän sosiaalisen selviytymisen edistämiseksi. (RL 6:10 a.) Edellä mainittujen edellytysten on katsottu käytännössä tarkoittavan sitä, että nuorisorangaistusta ei määrätä sellaisille nuorille, joiden elämäntilanne ja elämänhallinta eivät ole kunnossa. Nuorisorangaistuksen ei myöskään ole katsottu koskevan lieviä rikoksia. (Melander 2010, 166.) Rikoksentekijä, joka tuomitaan enintään kahdeksan kuukauden pituiseen ehdottomaan vankeusrangaistukseen, tuomitaan sen sijasta yhdyskuntapalveluun, mikäli painavien syiden ei katsota olevan esteenä yhdyskuntapalveluun tuomitsemiseen. Näitä painavia syitä voivat olla esimerkiksi aiemmat yhdyskuntapalvelurangaistukset tai ehdottomat vankeusrangaistukset. (RL 6:11.) Jos tuomittava on esimerkiksi aloittamassa aikaisemmin tuomitun ehdottoman vankeusrangaistuksen suorittamisen, häntä ei voida tuomita yhdyskuntapalveluun (Melander 2010, 163). Muita painavia syitä yhdyskuntapalvelun määräämiselle voi olla esimerkiksi rikoksen laatu tai tekohetki. Jos tekijä on esimerkiksi syyllistynyt pian yhdyskuntapalveluun tuomitsemisen jälkeen samankaltaiseen rikokseen, uudesta rikoksesta ei välttämättä voida enää tuomita yhdyskuntapalvelua. (Melander 2010, ) Yhdyskuntapalvelun tuomitsemisessa edellytetään myös, että rikoksentekijä suostuu siihen, että rangaistus tuomitaan yhdyskuntapalveluna, ja
19 19 että hänen voidaan olettaa selviytyvän yhdyskuntapalvelusta (RL 6:11). Tekijästä laaditaan tätä varten soveltuvuusselvitys, jonka avulla arvioidaan tekijän mahdollisuuksia selviytyä yhdyskuntapalvelusta (Melander 2010, 164). Valvontarangaistukseen voidaan tuomita rikoksentekijä, joka tuomitaan enintään kuuden kuukauden pituiseen ehdottomaan vankeusrangaistukseen. Tällöin valvontarangaistus on samanpituinen kuin tuomittu ehdoton vankeusrangaistus. Edellytyksenä on, että rikoksentekijää ei voida tuomita yhdyskuntapalveluun edellisessä kappaleessa mainittujen esteiden tai puuttuvien edellytysten vuoksi. Valvontarangaistukselle ei saa olla esteitä, jotka aiheutuvat aikaisemmin tuomituista valvontarangaistuksista tai ehdottomista vankeusrangaistuksista. Valvontarangaistukselle ei saa olla myöskään kysymyksessä olevan rikoksen laadusta aiheutuvaa estettä. Lisäksi valvontarangaistusta on pidettävä perusteltuna rikoksentekijän sosiaalisten valmiuksien ylläpitämiseksi ja edistämiseksi. (RL 6:11.) Rikoksentekijän on myös suostuttava siihen, että rangaistus tuomitaan valvontarangaistuksena. Lisäksi hänen kanssaan samassa asunnossa asuvien täysi-ikäisten on suostuttava omasta vakaasta tahdostaan valvontarangaistuksen täytäntöönpanoon kyseessä olevassa asunnossa. Rikoksentekijälle on voitava määrätä velvollisuus osallistua hänelle määrättyyn toimintaan ja pysyä asunnossaan. Lisäksi rikoksentekijän on voitava olettaa suoriutuvan valvontarangaistuksesta. (RL 6:11 a.) Rangaistuksen voi jättää tuomitsematta esimerkiksi silloin, kun rikoksentekijä on teon tehdessään ollut alle 18-vuotias ja teon katsotaan johtuneen harkitsemattomuudesta tai ymmärtämättömyydestä. Tekijän voi jättää tuomitsematta rangaistukseen myös muun muassa silloin, kun rangaistusta on pidettävä kohtuuttomana tai tarkoituksettomana, rikos on tekijään tai tekoon liittyvistä erityisistä syistä rinnastettava anteeksiannettavaan tekoon taikka rikosta on pidettävä kokonaisuutena arvostellen vähäisenä sen haitallisuuteen tai siitä ilmenevään tekijän syyllisyyteen nähden. (RL 6:12.) 4.4 Rangaistuksesta tehtävät vähennykset Rangaistuksesta tehtävät vähennykset perustuvat kompensaatioajatteluun. Rikoksentekijän katsotaan joutuneen jo suorittamaan rikoksen johdosta jotain rangaistukseen verrattavaa, mikä on hyvitettävä hänelle rangaistuksesta tehtävän vähennyksen muodossa. Useimmiten rikoksentekijä on tällöin ollut ennen tuomion antamista tutkintavankeudessa tai muuten vapautensa menettäneenä. (Koskinen 2008, ) Mikäli rikoksentekijä on ollut rikoksensa johdosta vapautensa menettäneenä yhteensä vähintään yhden vuorokauden ennen rikoksesta tuomitsemista, vapaudenmenetysaika on vähennet-
20 20 tävä hänelle määrättävästä rangaistuksesta. Samalla tavoin menetellään myös silloin, kun vapaudenmenetys on aiheutunut samaan asiaan liittyvän syytteen tai esitutkinnan kohteena olleen rikoksen johdosta taikka oikeuteen tuotavaksi määrätyn vastaajan säilöön ottamisen johdosta. (RL 6:13.) Vapaudenmenetysaika lasketaan siten, että vain täydet vuorokaudet otetaan huomioon. Esimerkiksi yhden vuorokauden vapaudenmenetys vähentää vankeusrangaistuksesta yhden päivän. Jos tekijä on ollut vapautensa menettäneenä alle 24 tuntia, vapaudenmenetystä ei oteta rangaistuksessa huomioon. Jos rikoksesta tuomitaan vankeusrangaistus, rangaistuksesta on vähennettävä vapaudenmenetystä vastaava aika tai katsottava vapaudenmenetysaika rangaistuksen täydeksi suoritukseksi. Mikäli rikoksesta tuomitaan sakkoa, vapaudenmenetys otetaan huomioon kohtuullisessa määrin. Vähennys on kuitenkin otettava huomioon vähintään vapaudenmenetystä vastaavan ajan pituisena tai katsottava rangaistuksen täydeksi suoritukseksi. Mikäli rikoksesta tuomitaan nuorisorangaistus, vapaudenmenetys otetaan huomioon sen vähennyksenä. Yksi vapaudenmenetysvuorokausi vastaa kahta nuorisorangaistuspäivää, mikäli siitä ei ole erityistä syytä poiketa. Vapaudenmenetys katsotaan rangaistuksen täydeksi suoritukseksi, jos rangaistukseksi tuomitaan rikesakkoa. (RL 6:13.) 4.5 Yhteinen rangaistus Mikäli kahdesta tai useammasta rikoksesta on tuomittava samalla kertaa vankeusrangaistukseen, rikoksista tuomitaan yhteinen vankeusrangaistus, ellei laissa toisin säädetä. Jos jostakin rikoksesta olisi tuomittava vankeutta ja muista rikoksista sakkoa, kaikista rikoksista voidaan tuomita yhteiseen vankeusrangaistukseen. Vaihtoehtona on myös, että tuomitaan yhteiseen vankeusrangaistukseen ja sen ohella sakkoa. Mikäli yhdestä rikoksesta olisi tuomittava elinkautinen vankeusrangaistus, yhteiseksi rangaistukseksi määräytyy yhteinen elinkautinen vankeusrangaistus. (RL 7:1.) Kun monesta rikoksesta tuomitaan yhteiseen vankeusrangaistukseen, ankarimman enimmäisrangaistuksen saa ylittää, mutta kaikkien rikosten yhteen laskettua enimmäisrangaistusta ei saa ylittää. Ankarimman enimmäisrangaistuksen saa ylittää korkeintaan yhdellä vuodella, jos ankarin enimmäisrangaistus on vähemmän kuin yksi vuosi ja kuusi kuukautta vankeutta. Sen saa ylittää korkeintaan kahdella vuodella, mikäli ankarin enimmäisrangaistus on vähintään yksi vuosi ja kuusi kuukautta, mutta vähemmän kuin neljä vuotta vankeutta. Ankarimman enimmäisrangaistuksen saa ylittää korkeintaan kolmella vuodella, jos ankarin enimmäisrangaistus on vähintään neljä vuotta vankeutta. Yhteinen vankeusrangaistus ei saa olla lyhyempi kuin eri rikoksista määrättävä ankarin vähimmäisrangaistus. (RL 7:2.)
21 21 Myös sakkorangaistuksissa tuomitaan yhteiseen sakkorangaistukseen kaikista rikoksista, joista tuomittaisiin samalla kertaa sakkorangaistukseen. Yhteisen sakkorangaistuksen enimmäismäärä on 240 päiväsakkoa. Se ei kuitenkaan saa olla ankarampi kuin kaikkien sakkorangaistusten enimmäismäärät yhteensä. (RL 7:3.) Mikäli rikoksista olisi samalla kertaa tuomittava sakkorangaistus sekä rikesakko, tuomitaan rangaistukseksi sakkorangaistus tai yhteinen sakkorangaistus korotettuna 20 eurolla (RL 7:3 a). Jos rikoksista olisi tuomittava samalla kertaa monta rikesakkoa, tuomitaan rangaistukseksi yksi rikesakko, joka on ankarimman rikesakon määräinen ja 20 eurolla korotettu (RL 7:3 b). Muut rangaistukset, kuten viraltapano, tuomitaan yhteisen rangaistuksen ohella (RL 7:4). Yhteistä rangaistusta mitattaessa noudatetaan samoja säännöksiä kuin aikaisemmin luvussa esitetyissä rangaistuksen mittaamisen yleisissä säännöksissä. Kun mitataan yhteistä rangaistusta, on lähtökohdaksi otettava se rangaistus, josta tuomittaisiin ankarin rangaistus. Yhteinen rangaistus tulee mitata siten, että se on oikeudenmukaisessa suhteessa rikosten lukumäärään, vakavuuteen ja keskinäiseen yhteyteen. Myös esimerkiksi rangaistuksen koventamis- tai lieventämisperuste on otettava kohtuullisessa määrin huomioon yhteistä rangaistusta mitattaessa. (RL 7:5.) Mikäli vankeusrangaistukseen tuomittua syytetään tämän rikoksen tuomitsemista aiemmin tehdystä rikoksesta, aiemmin tuomittu vankeusrangaistus voidaan ottaa uutta tuomiota määrättäessä huomioon rangaistusta lieventävänä tai alentavana seikkana. Uudessa tuomiossa rikoksesta voidaan myös tuomita sille määrättyä vähimmäisaikaa lyhyempi vankeusrangaistus tai aiemmin tuomittu rikos voidaan katsoa riittäväksi seuraamukseksi uudesta rikoksesta. (RL 7:6.) Myös aikaisemmin tuomitun yhdyskuntapalvelun ja valvontarangaistuksen kohdalla voidaan menetellä edellä mainituin tavoin (RL 7:7). Lähtökohtana yhteiselle rangaistukselle on pidettävä ankarimmin arvosteltavaa yksittäistä rikosta. Useimmiten sen rangaistusasteikko riittääkin mitattaessa yhteistä rangaistusta rikoskokonaisuudesta. Yhteinen rangaistus johtaakin yleensä rikoksentekijän kannalta edullisempaan tuomioon kuin jokaisen rikoksen tuomitseminen erikseen. Mikäli rikoksentekijä on tuomittu ehdottomaan vankeuteen ja häntä syytetään uudessa oikeudenkäynnissä rikoksesta, jonka hän on tehnyt ennen ehdottomaan vankeuteen tuomitsemista, aikaisempi tuomio on otettava kohtuuden mukaan huomioon uutta rangaistusta alentavana seikkana. (Koskinen 2008, ) Aikaisempi rangaistus voidaan myös vaihtoehtoisesti katsoa riittäväksi seuraamukseksi myöhemmin käsiteltäväksi tulleesta rikoksesta tai uusi rangaistus voidaan määrätä laissa säädettyä vähimmäisaikaa lyhyemmäksi. Tällaisilla säännöksillä pyritään siihen, että tulos olisi sa-
22 22 manlainen kuin jos kaikista rikoksista olisi määrätty samalla kertaa yhteinen rangaistus. (Koskinen 2008, 109.) Yhteisen rangaistuksen määräämisestä on kuitenkin erotettava rangaistusten yhteenlaskeminen. Mikäli samalla kertaa pannaan täytäntöön yhdestä tai useammasta rikoksesta tuomitut määräaikaiset vankeusrangaistukset, rangaistukset lasketaan täysin määrin yhteen. Yhteenlaskettu aika ei saa kuitenkaan olla enempää kuin 20 vuotta. (Koskinen 2008, 109.) 5 Muuntohuumeiden luokittelu 5.1 Muuntohuumeiden luokittelu huumausaineiksi Vuoden 2011 kesällä Suomessa tuli voimaan huumausainelain muutos, jonka myötä muuntohuumeet voidaan kansallisesti luokitella aiempaa nopeammin huumausaineiksi (Tulli 2012). Tämän lain mukaan Suomessa voidaan terveysvaarojen arvioinnin jälkeen luokitella kansallisesti huumausaineiksi sellaisia aineita, jotka on ilmoitettu EU:n uusien aineiden varoitusjärjestelmään. Myös lääkeaineiksi luokiteltuja aineita voidaan luokitella huumausaineiksi, jos lääkeaineet ovat farmakologisilta ominaisuuksiltaan rinnastettavissa huumausaineiksi. (Irti huumeista 2013.) Esimerkiksi MDPV oli kuitenkin luokiteltu huumausaineeksi jo Myös mefedroni luokiteltiin huumausaineeksi ennen Suomessa voimaan tullutta lakimuutosta. Se luokiteltiin EU:n kautta huumausaineeksi (Koulutusmateriaali 2012.) Aikaisemmin huumausaineiksi luokittelu tapahtui kansainvälisessä yhteistyössä joko EU:ssa tai YK:ssa. Tällainen huumausaineiden luokittelu oli hidasta, mikä aiheutti valvonnan ongelmia sekä merkittäviä terveydellisiä riskejä. Uuden lain myötä poliisi ja tulli saavat paremmat keinot tutkia ja valvoa uusien aineiden maahantuontia, käyttöä ja myyntiä Suomessa. Uuden lain avulla voidaan myös muuttaa markkinoille tulossa olevien aineiden hallussapito ja käyttö rangaistaviksi. (Sosiaali- ja terveysministeriö 2011.) Uuden lain tarkoituksena oli, että muuntohuumeita voitaisiin luokitella huumausaineiksi jopa kuukaudessa. Aineiden luokitteleminen huumausaineiksi koventaa välittäjien rangaistuksia tuntuvasti, sillä aiemmin heitä on tuomittu vain lääkerikoksista, joiden rangaistukset ovat huomattavasti lievempiä kuin huumausainerikosten rangaistukset. (Helsingin sanomat 2011.) Esimerkiksi poliisi tai tulli voi tehdä aloitteen muuntohuumeen luokittelemiseksi huumausaineeksi. Tällöin taustalla on usein aineen suuria takavarikoita, aineen laaja levinneisyys tai kansainvälistä salakuljetusta. Lääkealan turvallisuus- ja kehittämiskeskus Fimea voi myös tehdä tällaisen aloitteen. Tällöin luokittelun perusteena ovat yleensä muuntohuumeen farmakologiset tai toksikologiset ominaisuudet, jotka edellyttävät lääkeaineeksi luokittelua. (Koulutusmateriaali 2012.)
Rangaistuskäytäntö - Nuoret rikoksentekijät
Rangaistuskäytäntö - Nuoret rikoksentekijät Myyryläinen, Milla 2016 Laurea Laurea-ammattikorkeakoulu Rangaistuskäytäntö - Nuoret rikoksentekijät Milla Myyryläinen Liiketalous Opinnäytetyö Syyskuu, 2016